Diari Oficial de la Generalitat Valenciana


Sumari del DOGV 6888, del 24-10-2012 (2012/9778)

RESOLUCIÓ de 22 d'octubre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni d'assistència jurídica entre el Consell de la Generalitat (Conselleria de Presidència, Advocacia General) i la Corporació Pública Empresarial Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6888

Data del DOGV
:   24-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9778


Data del document
:   22-10-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 22 d'octubre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni d'assistència jurídica entre el Consell de la Generalitat (Conselleria de Presidència, Advocacia General) i la Corporació Pública Empresarial Valenciana. [2012/9778]  
El Consell de la Generalitat (Conselleria de Presidència, Advocacia General) i la Corporació Pública Empresarial Valenciana han subscrit, després de la tramitació prèvia reglamentària, el 18 d'octubre de 2012, el conveni per a la prestació d'assistència jurídica.  
D'acord amb les raons de conveniència al·legades, procedeix la publicació en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 948/2012, i que figura com a annex d'esta resolució.  
  
Valencia, 22 d'octubre de 2012.- La directora general del Secretariat del Consell i Relacions amb Les Corts: María Teresa Lleó Alonso.  
  
  
Conveni d'assistència jurídica entre el Consell de la Generalitat (Conselleria de Presidència, Advocacia General) i la Corporació Pública Empresarial Valenciana  
  
València, 18 de octubre de 2012  
  
Reunits  
D'una banda, José Císcar Bolufer, conseller de Presidència i vicepresident del Consell, que actua en nom i representació de la Generalitat, facultat per a este acte per l'Acord del Consell de data 28 de desembre de 2007.  
D'una altra banda, Bruno Broseta Dupré, vicepresident executiu de la Corporació Pública Empresarial Valenciana, que intervé en nom i representació de la Corporació Pública Empresarial Valenciana (entitat de dret públic), vinculada a la Generalitat o dependent d'esta, amb personalitat jurídica pròpia, i que es regula pel que disposa la Llei 9/2011, de 28 de desembre, de Mesures Fiscals, de Gestió Administrativa i Financera i d'Organització de la Generalitat, i el Decret 83/2012, d'1 de juny, pel qual s'aprova el Reglament de la Corporació Pública Empresarial Valenciana i es desplega el Decret Llei 1/2011, de 30 de setembre, del Consell, de Mesures Urgents de Règim Economicofinancer del Sector Públic Empresarial i Fundacional.  
  
  
Manifesten  
1. L'Advocacia General de la Generalitat és l'òrgan al qual correspon l'exercici de les funcions d'assistència jurídica establides en la Llei 10/2005, de 9 de desembre, d'Assistència Jurídica a la Generalitat. A estos efectes, l'Advocacia General disposa dels elements personals i mitjans materials adequats per a dur a terme la funció esmentada.  
  
2. La Corporació Pública Empresarial Valenciana (entitat de dret públic) està interessada en el fet que l'Advocacia General de la Generalitat li preste assistència jurídica en els termes que disposa la Llei 10/2005, de 9 de desembre, d'Assistència Jurídica a la Generalitat.  
3. Que, a fi de regular les condicions de prestació d'esta assistència jurídica en la forma establida per l'ordenament jurídic, els compareixents subscriuen este conveni, d'acord amb les següents  
  
  
Clàusules  
  
Primera  
L'Advocacia General prestarà, a la Corporació Pública Empresarial Valenciana (entitat de dret públic), l'assistència jurídica consistent en l'assessorament en dret i la representació i defensa en juí per mitjà dels advocats de la Generalitat o funcionaris habilitats per l'advocada general.  
L'assistència jurídica a què es referix este conveni està sotmesa plenament a les normes del dret administratiu, sense que afecte les relacions de servici del personal adscrit a l'Advocacia General.  
  
  
Segona  
Sense perjuí del que disposa la clàusula anterior, la Corporació Pública Empresarial Valenciana (entitat de dret públic) es reserva la facultat de ser assessorada, representada i defesa per un advocat i, si pertoca, un procurador especialment designats a este efecte d'acord amb les normes processals comunes, sense perjuí que l'assistència jurídica externa que, si és el cas, vullga contractar-se haja de subjectar-se a les condicions que establix l'article 4 de la Llei 10/2005, de 9 de desembre, d'Assistència Jurídica a la Generalitat.  
  
Tercera  
La petició d'assistència jurídica es canalitzarà a través de l'advocat coordinador designat a este efecte per l'advocada general.  
  
Quarta  
Tots els òrgans de la Corporació Pública Empresarial Valenciana (entitat de dret públic) hauran de prestar la col·laboració necessària per a la realització de les funcions d'assistència jurídica requerides, amb la celeritat exigida en cada moment. A este efecte, l'entitat designarà un representant seu que assumirà les funcions de coordinació i relació amb els advocats coordinadors.  
  
Quinta  
Este conveni tindrà vigència a partir del dia 15 de juliol de 2012, la qual finalitzarà el 31 de desembre de l'any en curs. No obstant això, si no hi ha una denúncia expressa de qualsevol de les parts que es comunica amb una antelació de tres mesos a la seua finalització inicial o a la de cada una de les pròrrogues, s'entendrà prorrogat tàcitament per anys naturals i finalitzarà cada una de les pròrrogues el 31 de desembre de l'any corresponent.  
  
Sexta  
Com a compensació al servici d'assistència jurídica a què es referix este conveni, la Corporació Pública Empresarial Valenciana (entitat de dret públic) satisfarà a l'Advocacia General la quantitat de 6.000 euros anuals, que haurà de pagar a quadrimestres vençuts en els cinc primers dies naturals dels mesos de maig, setembre i gener de cada any, i serà actualitzada anualment, a partir del primer període de vigència del conveni, d'acord amb la variació de l'índex general de preus de consum (IPC).  
En el primer any de vigència, la quantitat pactada es reduirà en proporció als mesos convinguts, i caldrà pagar la quantitat que corresponga en els mesos assenyalats.  
La quantitat anual que s'ha de pagar esmentada adés podrà ser objecte de revisió a partir del primer any de vigència i de mutu acord entre les parts, segons el nombre i la importància dels assumptes.  
La compensació a què es referix esta clàusula podrà generar crèdit pel seu import en els estats d'ingressos corresponent a la Conselleria de Presidència de la Generalitat. A este efecte, i una vegada acreditat l'ingrés en el Tresor Públic de la compensació econòmica esmentada, la Conselleria d'Economia, Hisenda i Ocupació tramitarà l'oportú expedient de modificació pressupostària per este concepte.  
  
  
Sèptima  
En els processos en què existisquen condemnes a costes s'aplicaran les regles següents:  
1. Quan el condemnat a costes siga la Corporació Pública Empresarial Valenciana (entitat de dret públic), correspondrà a esta pagar les causades a la part contrària.  
2. Quan la condemnada a costes siga la part contrària, l'import de les causades a la Corporació Pública Empresarial Valenciana (entitat de dret públic) s'ingressarà a favor de l'Advocacia General de la Generalitat, i tindrà la destinació i els efectes previstos en la clàusula anterior.  
  
Octava  
L'aplicació i l'execució d'este conveni no té cap incidència en la dotació de tots i cada un dels capítols de despesa assignada a la Conselleria de Presidència, en la data que este conveni es publica, i en tot cas serà atés amb els mitjans personals i materials de la Conselleria esmentada.  
I perquè així conste, i en prova de conformitat, firmen este conveni en doble exemplar al lloc i la data indicats en l'encapçalament.  
  
  
El conseller de Presidència i vicepresident del Consell: José Císcar Bolufer.  
El vicepresident executiu de la Corporació Pública Empresarial Valenciana: Bruno Broseta Dupré.